Kleuterskool-lieflinge trou ná 20 jaar | SARIE
Op drie het Matt Grodsky voor sy kleuterskoolklas aangekondig hy gaan eendag met sy maatjie Laura Scheel trou. Die kinders het uitgebars van die lag, maar Matt het net geglimlag. “Wag net, julle sal sien,” het hy destyds gesê. Nou, 20 jaar later, is die paartjie van Phoenix, Arizona, sowaar getroud!
Matt het hul storie op die Instagram-blad The Way We Met gedeel.
“As kind was ek versot op Laura, en vandag is ek steeds,” skryf hy.
Hul paaie is in hul laerskooljare uiteen toe hulle na verskillende skole is, maar op hoërskool het hulle mekaar toevallig deur ’n gemeenskaplike vriend raakgeloop. Binne twee weke was hulle ’n paartjie. Daarna is hulle na verskillende kolleges toe, maar steeds het hul langafstandverhouding geblom.
pure bliss💍💋💘 #bestdayever #preschoolsweethearts
A post shared by laura scheel 🌻☀️🌵💕 (@laurascheel) on Jun 15, 2015 at 11:07am PDT
Matt het Laura op 23 Mei 2015 by hul ou kleuterskool gevra om te trou.
Nuus oor hul besonderse liefdesverhaal het intussen soos ’n veldbrand in die kuberruim versprei.
Hulle is in Desember in Phoenix getroud. Albei is nou 23.
FOTO Matt Grodsky / Facebook
aaawwwwhhh sooooooooooo sweeeeeeeeeeeeet! Love still survives! Congrats Matt and Laura!
LEES NÓG Kwaad as iemand hard kou, sluk of snuif? Dís hoekom
Het jy al gevoel jy wil iemand klap wat hoorbaar sit en springmielies kou, koeldrank sluk, hard asemhaal of snuif? Navorsing wys nou dis vanweë ’n toestand met die naam misophonia wat sy oorsprong het in die brein. Vroeër vanjaar het Refinery29 berig nuwe …